Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 2 Pv 382/11/6606	Lučenec, 21.3.2013
EEČ : 2-47-35-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Lučenec
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
ako otec maloletej dcéry XXXXX XXXXX nar. 28.09.2001, hoci bol právoplatným rozsudkom Okresného súdu v Lučenci č.k. 8P 2/2010 zo dňa 22.02.2010 zaviazaný k plateniu výživného na vyššie uvedené maloleté dieťa mesačne vo výške 66,- € vždy do 15-teho dňa toho ktorého mesiaca k rukám matky dieťaťa XXXXX, nar. XXXXX, túto povinnosť riadne pravidelne a v plnej výške neplnil v Rožňave a inde a za obdobie od 01.03.2010 doposiaľ matke dieťaťa XXXXX na výživnom dlhoval celkovú sumu 1 869,- € 

lebo je trestné stíhanie neprípustné podľa § 9 odsek 1 písmeno d

Odôvodnenie:
	Proti obvinenému XXXXX bolo vyšetrovateľom PZ, OR PZ v Lučenci vedené trestné stíhanie za prečin zanedbania povinnej výživy podľa § 207 odsek 1, ods. 3 písm. b/ Trestného zákona na tom skutkovom základe, ktorý je uvedený vo výrokovej časti tohto uznesenia.  Dňa 07.03.2013 bol dozorujúcej prokurátorke predložený vyšetrovací spis spolu s návrhom na zastavenie trestného stíhania podľa § 215 ods. 1 písm. d/ Trestného poriadku s poukazom na ustanovenie § 9 ods. 1 písm. d/ Trestného poriadku. Po preskúmaní vyšetrovacieho spisu som zistila, že predmetný návrh je dôvodný. 
	Z úmrtného listu vydaného Magistrátom mesta, matričným úradom v Českých Budějoviciach je zrejmé, že obvinený XXXXX, nar. XXXXX v Rožňave zomrel v Českých Budějoviciach dňa 07.01.2013. 
	Vyššie uvedenú skutočnosť potvrdzuje aj správa z Väzenskej služby Českej republiky z ktorej vyplýva, že k úmrtiu obvineného došlo vo väznici v Českých Budějoviciach.
	Svedkyňa - poškodená XXXXX vo svojej výpovedi dňa 04.03.2013 uviedla, že obvinený jej výživné na maloletú dcéru zasielal nepravidelne a za obdobie od marca 2010 ku dňu úmrtia obvineného jej na výživnom dlhoval sumu 1 737,- €. 
	Podľa § 9 ods. 1 písm. d/ Trestného poriadku trestné stíhanie nemožno začať a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho. Podľa § 215 ods. 1 písm. d/ Trestného poriadku prokurátor zastaví trestné stíhanie ak je trestné stíhanie neprípustné podľa § 9 Trestného poriadku.
	Keďže v priebehu vyšetrovania bolo nepochybne preukázané, že dňa 07.01.2013 došlo k úmrtiu obvineného XXXXX bolo potrebné trestné stíhanie vedené proti nemu pre prečin zanedbania povinnej výživy podľa § 207 ods. 1, ods. 3 písm. b/ Trestného zákona zastaviť. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jela Gaštanová
prokurátorka